ธวัชชัย นามวงศ์พรหม

ธวัชชัย นามวงศ์พรหม (9 ตุลาคม พ.ศ. 2457 – 28 มกราคม พ.ศ. 2535) อดีตสมาชิกสภาผู้แทนราษฎรจังหวัดเชียงใหม่ 1 สมัย สังกัดพรรคไท

 ประวัติ 
ธวัชชัย เกิดเมื่อวันที่ 9 ตุลาคม พ.ศ. 2457 ที่อำเภอสันกำแพง จังหวัดเชียงใหม่ เป็นบุตรนายบัวแก้ว กับนางเอก นามวงศ์พรหม ครอบครัวมีอาชีพทำนา ด้านครอบครัวสมรสกับนางยุพิน นามวงศ์พรหม (สกุลเดิม: วรรณฤกษ์) อดีตข้าราชการครูโรงเรียนวัดสันทรายมูล มีบุตรธิดา 3 คน คือ นิติชัย, เนติชัย และนัฏฐา นามวงศ์พรหม

สำเร็จการศึกษาระดับมัธยมศึกษาตอนปลาย จากโรงเรียนยุพราชวิทยาลัย เข้ารับราชการเป็นครูที่โรงเรียนฝึกหัดครู (มหาวิทยาลัยราชภัฏเชียงใหม่) ต่อมาเรียนเพิ่มเติมที่วิทยาลัยบางแสน ได้ปริญญาตรีศึกษาบัณฑิต กลับมารับราชการครูที่เดิม นอกจากนั้นยังศึกษาทางไปรษณีย์จนจบนิติศาสตร์ มหาวิทยาลัยธรรมศาสตร์นักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551

 การทำงาน 
ธวัชชัย มีความสามารถในการเป็นโฆษกตามงานต่าง ๆ ทำให้มีชื่อเสียงเป็นที่รู้จักของชาวบ้านทั่วไป ธวัชชัยได้ลาออกมาสมัครสมาชิกสภาผู้แทนราษฎรจังหวัดเชียงใหม่ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ครั้งนั้นไม่ได้รับเลือก มาได้รับเลือกเป็นผู้แทนครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคไท และมาสมัครอีกครั้งเมื่อการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 แต่ไม่ได้รับเลือก จึงเลิกเล่นการเมือง

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๓ ตอนที่ ๒๔ ง ฉบับพิเศษ หน้า ๑๒๗๖, ๗ กุมภาพันธ์ ๒๕๑๙

 อ้างอิง 

หมวดหมู่:บุคคลจากอำเภอสันกำแพง
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นักการศึกษาจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคสหประชาไทย
หมวดหมู่:พรรคไท (พ.ศ. 2517)
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.